Sørlig skriftantilope

**Sørlig skriftantilope ** (*Tragelaphus sylvaticus*), også kalt **kappbuskbukk**, er  en mellomstor afrikansk art i slekten buskbukker (*Tragelaphus*) i delgruppen skruehornantiloper (Tragelaphini), som består av oksedyr (Bovinae) i kvegfamilien (Bovidae). Man regner med fire underarter, i henhold til Rakotoarivelo *et al.* (2024) og Castelló (2016).

Verdens naturvernunion har ikke vurdert status for denne arten, enda. Castelló (2016) hevdet i *Bovids of the World* at underartene var tallrike og livskraftige.

## Etymologi
Det norske populærnavnet for arten *T. sylvaticus* er ikke avklart.

## Taksonomi

*T. sylvaticus* ble inntil nylig regnet som en underart av skriftantilope (*T. scriptus*), men denne arten er nylig splittet.

Det har lenge vært kjent at skriftantilope utgjorde et taksonomisk problematisk og besto av to distinkte klader; *scriptus* og *sylvaticus*. Sørlig skriftantilope (*T. sylvaticus*) er derfor reist til full artsstatus og regnes nå som søsterarten til skriftantilope. Begge artene er polytypiske. En lignende deling ble også foreslått av Castelló (2016) i feltguiden *Bovids of the World*.

Det interne slektsforholdet mellom skruehornantiloper er ikke skikkelig avklart. Tradisjonelt har det blitt regnet flere arter til slekten buskbukker, enn de fem som nå inkluderes i inndelingen nedenfor.

## Biologi
Sørlig skriftantilope er en mellomstor antilopeart med tydelig kjønnspreg og et variabelt eller rester av et vertikalt stripemønster på flankene. Bukkene er fysisk større enn hunnene og bærer skruhorn. Hunnene mangler horn. Den fysiske størrelsene, stripemønsteret eller mangelen av det, samt utfargingen varierer, både mellom underartene og individene.

Kroppslengden ligger rundt 108–150&nbsp;cm og skulderhøyden på cirka 64–100&nbsp;cm, avhengig av kjønn. Halen måler cirka 19–24&nbsp;cm. Vekten ligger rundt 40–80&nbsp;kg hos bukkene og 24–60&nbsp;kg hos hunnene. Hannens horn måler cirka 25–55&nbsp;cm, men bortsett fra hos nominatformen ligger snittlengden på cirka 25–30&nbsp;cm. Størst av underartene blir *T. s. fasciatus*.

Bukkenes pels varier fra brunaktig grå til dyp rødbrun, eller mørk brun til sortbrun og mørk gråbrun, men et mer eller mindre markant lyst tverrgående stripemønster langs flankene og lyse flekker på bakparten. Mest markert av stripemønsteret og flekkene på bakparten er nominatformen. Mørkest og med minst markant stripemønster er *T. s. meneliki*, som finnes opp til  i skogene i de etiopiske høylandene. Den har også lenger pelshår enn de tre andre, inkludert en langt mer busket hale.

## Inndeling
Inndelingen følger i hovedsak *Bovids of the World*.

* Bovidae, kvegfamilien
** Bovinae, oksedyr
*** Boselaphini
*** Tragelaphini, skruehornantiloper
**** *[[Ammelaphus]]*, småkuduer
**** *[[Nyala]]*, nyala (monotypisk)
**** *[[Tragelaphus]]*, buskbukker
***** *[[bongoantilope|T. eurycerus]]*, bongo
***** *[[fjellnyala|T. buxtoni]]*, fjellnyala (monotypisk)
***** *[[Sitatunga|T. spekii]]*, sitatunga
***** *[[Skriftantilope|T. scriptus]]*, skriftantilope 
***** *[[Sørlig skriftantilope|T. sylvaticus]]*, sørlig skriftantilope
****** *T. s. sylvaticus* (nominatformen), kappbuskbukk (imbabala)
****** *T. s. ornatus*, chobebuskbukk (zambiabuskbukk)
****** *T. s. fasciatus*, østkystbuskbukk (somalibuskbukk)
****** *T. s. meneliki*, arussibuskbukk (høylandsbuskbukk)
**** *[[Strepsiceros]]*, storkuduer
**** *[[Taurotragus]]*, elander
*** Bovini, villkveg og bøfler
** Antilopinae, antiloper

## Utbredelse
Underartenes utbredelse. Den individuelle statusen for hver av dem er ukjent i øyeblikket.

Tragelaphus sylvaticus map.svg|*T. s. sylvaticus*(nominatformen)
Tragelaphus ornatus map.svg|*T. s. ornatus*
Tragelaphus fasciatus map.svg|*T. s. fasciatus*
Tragelaphus meneliki map.svg|*T. s. meneliki*


## Referanser




## Eksterne lenker
*